wickkiey/tamil-wikipedia-chunked huggingface dataset:
# சமர்கந்து பிராந்தியம்

**சமர்கண்ட் பிராந்தியம்** ( Samarqand Region, Samarkand Region என்றும் குறிப்பிடப்படுகிறது. உஸ்பெக் மொழி : Samarqand viloyati ) என்பது உஸ்பெகிஸ்தானின் பிராந்தியங்களில் ஒன்றாகும். இது நாட்டின் மையத்தில் ஜராஃப்ஷன் ஆற்றின் படுகையில் அமைந்துள்ளது . இதன் எல்லைகளாக கிழக்கில் சர்வ தேச எல்லையான தஜிகிஸ்தான் நாட்டு எல்லையும், பிற திசைகளில் உள் நாட்டு பிராந்தியங்களின் எல்லைகளும் அமைந்துள்ளன. அவை வட கிழக்கில் ஜிசாக் பிராந்தியம், வட மேற்கில் நவோய் பிராந்தியம், தெற்கில் காஷ்கடார்யோ பிராந்தியம் போன்ற பிராந்தியங்களுடன் எல்லைகளைக் கொண்டு உள்ளது. சமர்கண்ட் பிராந்தியமானது 16,773 சதுர கி.மீ. பரப்பளவைக் கொண்டுள்ளது &nbsp; இதன் மக்கள் தொகை சுமார் 3, 651,700 என மதிப்பிடப்பட்டுள்ளது. பிராந்தியத்தின் மக்களில் சுமார் 75% பேர் கிராமப்புறங்களில் வாழ்கின்றனர் என மதிப்பிடப்பட்டு உள்ளது.  
சமர்கண்ட் பிராந்தியம் 15 சனவரி, 1938 இல் நிறுவப்பட்டது, இது 14 நிர்வாக மாவட்டங்களாக பிரிக்கப்பட்டுள்ளது. இதன் தலைநகராக சமர்கண்ட் நகரம் ( நகரின் மக்கள் தொகை 368,000 ) உள்ளது. பிராந்தியத்தின் மற்ற முக்கிய நகரங்களாக புலுங்கூர் நகரம், ஜுமா நகரம், இஷ்டிகோன் நகரம், கட்டா-குர்கன் நகரம், உர்குட் நகரம் மற்றும் ஓக்டோஷ் நகரம் ஆகியவை உள்ளன.  
பிராந்தியத்தின் காலநிலை என்பது பொதுவாக வறண்ட கண்ட காலநிலை எனப்படும் ஐரோப்பிய காலநிலை ஆகும்.  
தாஷ்கந்துக்கு அடுத்து உஸ்பெகிஸ்தானின் பொருளாதார, அறிவியல் மற்றும் கலாச்சாரத்திற்கான இரண்டாவது பெரிய மையமாக சமர்கண்ட் உள்ளது. **உஸ்பெகிஸ்தான் குடியரசின் அகாடமி ஆஃப் சயின்ஸில் உள்ள தொல்பொருள் நிறுவனம்** சமர்கண்டில் அமைந்துள்ளது. பிராந்தியத்தில் உள்ள யுனெஸ்கோ உலக பாரம்பரிய தள கட்டடக்கலை நினைவுச்சின்னங்கள் உலக புகழ்பெற்றவையாக உள்ளன. மேலும் இவை சமர்கண்டை நாட்டின் சர்வதேச சுற்றுலாவில் மிகப்பெரிய சுற்றுலா மையமாக மாற்றுகின்றன.  
இந்த பிராந்தியத்தில் பளிங்கு, கிரானைட், சுண்ணக்கல், கார்பனேட்டு மற்றும் சுண்ணக்கட்டி போன்ற கட்டுமானப் பொருட்கள் உட்பட சமர்கண்ட் பிராந்தியத்தில் குறிப்பிடத்தக்க இயற்கை வளங்களும் உள்ளன. மேலும் பருத்தி மற்றும் தானியங்கள் விளைச்சல், ஒயின் தயாரித்தல் மற்றும் பட்டுப்புழு வளர்ப்பு ஆகியவை இப்பகுதியின் முக்கிய வேளாண் மக்களின் முக்கியப் பணிகளாக உள்ளது. தொழிற்துறையைப் பொறுத்தவரை, உலோகப் பொருள் தயாரித்தல் ( தானுந்துகள் மற்றும் இணைப்புகளுக்கான உதிரி பாகங்கள்), உணவு பதப்படுத்துதல், ஜவுளி மற்றும் மட்பாண்டத் தொழில்கள் இப்பகுதியில் மிகவும் சுறுசுறுப்பாக நடக்கின்றன.  
இந்த பிராந்தியத்தில் தொழில் வளர்ச்சிக்குத் தேவையான நன்கு வளர்ந்த போக்குவரத்து உள்கட்டமைப்பு வசதி உள்ளது, 400 கி.மீ. க்கும் நீண்ட தொடருந்து பாதைகள் மற்றும் 4100 &nbsp; கி.மீ. க்கும் மேற்பட்டு நீண்ட சாலை வசதி, தொலைதொடர்பு உள்கட்டமைப்பு வசதிகள் போன்றவை நன்கு வளர்ந்து உள்ளன.
# சமர்கந்து பிராந்தியம்

## நிர்வாக பிரிவுகள்

| 1 | புலுங்கூர் மாவட்டம் | புலுங்கூர் |  |
| --- | --- | --- | --- |
| 2 | இஷ்டிகோன் மாவட்டம் | இஷ்டிகோன் |  |
| 3 | ஜம்பாய் மாவட்டம் | ஜம்பாய் |  |
| 4 | கட்டகுர்கன் மாவட்டம் | பைசான்பா |  |
| 5 | கோஷ்ராபோட் மாவட்டம் | கோஷ்ராபோட் |  |
| 6 | நர்பே மாவட்டம் | ஒகுடோஷ் |  |
| 7 | நியூரோபோட் மாவட்டம் | நியூரோபோட் |  |
| 8 | ஒக்தார்யா மாவட்டம் | லாயீசின் |  |
| 9 | பக்தாச்சி மாவட்டம் | சையாடின் |  |
| 10 | பயாரிக் மாவட்டம் | பயாரிக் |  |
| 11 | பாஸ்டர்கோம் மாவட்டம் | ஜுமா |  |
| 12 | சமர்கண்ட் மாவட்டம் | குலாபாத் |  |
| 13 | டாய்லோக் மாவட்டம் | டாய்லோக் |  |
| 14 | உர்குட் மாவட்டம் | உர்குட் | } |
லத்தீன் எழுத்துகளில் உள்ள மாவட்ட பெயர்கள் சமர்கண்ட் பிராந்திய அதிகாரப்பூர்வ வலைத்தளத்தின்படி ஆகும். Gov.uz [https://web.archive.org/web/20070712040413/http://www.gov.uz/en/section.scm?sectionId=1903&contentId=6881 ]  
பிராந்தியத்தில் உள்ள நான்கு மாநகரங்களும் நகரங்களும் எந்த மாவட்டங்களுக்கும் சொந்தமானவையாக அல்லாதவையாக உள்ளன. ஏனெனில் அவை பிராந்திய முக்கியத்துவம் வாய்ந்த நகரங்கள் என்ற நிலையை கொண்டுள்ளன. அவை சமர்கண்ட், கட்டா-குர்கன், ஓக்டோஷ் மற்றும் உர்குட் என்பவை ஆகும்.
# அங்கோர் தோம் நகரம்

**அங்கோர் தோம்** **நகரம்,** இன்றைய கம்போடியாவில் அமைந்துள்ளது. இது **நோகோர்தோம்** எனவும் அழைக்கப்படுகிறது. இது கெமர் பேரரசின் கடைசி மற்றும் நீடித்த தலைநகரம் ஆகும். இது பன்னிரண்டாம் நூற்றாண்டின் பிற்பகுதியில் மன்னர் ஏழாம் செயவர்மன் அவர்களால் நிறுவப்பட்டது. இது 9 கி.மீ சதுர பரப்பளவை உள்ளடக்கியது. இந்த நகரத்திற்குள் முந்தைய காலங்களிலிருந்த பல நினைவுச்சின்னங்கள் மற்றும் செயவர்மன் மற்றும் அவரது வாரிசுகள் நிறுவியவை உள்ளன. நகரின் மையத்தில் செயவர்மனின் மாநில ஆலயமான பேயோன் உள்ளது. மற்ற முக்கிய இடங்கள் வெற்றிச் சதுக்கத்தைச் சுற்றி வடக்கு திசையில் அமைந்துள்ளன. இந்த நகரம் ஒரு மிகப் பெரிய சுற்றுலாத்தலமாக உள்ளது. மேலும் இதைக் கண்டுகளிக்க உலகம் முழுவதிலுமிருந்து மக்கள் வருகிறார்கள்.
# அங்கோர் தோம் நகரம்

## சொற்பிறப்பு

**அங்கோர் தோம்** மற்றொரு மாற்றுப் பெயரான **நோகோர் தோமின்** பெயர் உருமாற்றமே ஆகும். இது தவறான உச்சரிப்பில் அழைப்பதை புறக்கணித்ததன் காரணமாக தற்போது அழைக்கப்படும் பெயர் சரியானது என்று நம்பப்படுகிறது. நோகோர் என்கிற சொல் சமசுகிருத மொழியில் *நகாரா* என்பதிலிருந்து பெறப்படுகிறது. இதற்கு நகரம் என்று பொருள் உள்ளது. (சொல் தேவநாகரி, नगर), கெமெர் சொல்லான *தோம்* என்பது 'மிகப் பெரிய' என்கிற பொருளில் உள்ளது. அதனால் இந்த இரு சொற்களையும் இணைத்து நோகோர் *தோம்* என அழைக்கப்பட்டது. பின்னர் *அங்கோர் தோம்* என்று பெயர் மாற்றப்பட்டது.
# அங்கோர் தோம் நகரம்

## வரலாறு

ஏழாம் செயவர்மனுடைய பேரரசின் தலைநகராக அங்கோர் தோம் நிறுவப்பட்டது, மேலும் இது, அவரது பெரிய கட்டிடத் திட்டத்தின் மையமாகவும் இருந்தது. நகரத்தில் காணப்படும் ஒரு கல்வெட்டு செயவர்மனை மணமகனாகவும், நகரத்தை அவரது மணமகளாகவும் குறிப்பிடுகிறது.  
இருப்பினும், கெமர் பேரரசின் முதல் தலைநகராக அங்கோர் தோம் இல்லை. இங்குள்ள யசோதரபுரம், மூன்று நூற்றாண்டுகளுக்கு முந்தையது. இது சற்று வடமேற்கே மையமாக இருந்தது. மேலும் அங்கோர் தோம் அதன் பகுதிகளை ஒன்றுடன் ஒன்று இணைத்தது. நகருக்குள்ளேயே மிகவும் குறிப்பிடத்தக்க முந்தைய கோயில்களான பபுஹான், மற்றும் பிமீனகஸ் இருந்தன. இவை அரச அரண்மனையுடன் இணைக்கப்பட்டது. கெமரியர்கள் அங்கோர் தோம் மற்றும் யசோதரபுரம் இடையே தெளிவான வேறுபாடுகளை வரையவில்லை. பதினான்காம் நூற்றாண்டில் கூட ஒரு கல்வெட்டு இதன் முந்தைய பெயரைப் பயன்படுத்தியது. அங்கோர் தோமின் பெயர் 16 ஆம் நூற்றாண்டிலிருந்து பயன்பாட்டில் இருந்தது.  
அங்கோர் தோமில் கட்டப்பட்டதாக அறியப்பட்ட கடைசி கோயில் 'மங்களார்த்தா" ஆகும். இது 1295 இல் அர்ப்பணிக்கப்பட்டது. அதன்பிறகு தற்போதுள்ள கட்டமைப்புகள் அவ்வப்போது மாற்றியமைக்கப்படுகின்றன. ஆனால் எந்தவொரு புதிய படைப்புகளும் அழிந்துபோகக்கூடிய பொருட்களில் இருந்ததால் அவை நிலைக்கவில்லை.  
1609 க்கு முன்னர் அங்கோர் தோம் கைவிடப்பட்டது. ஆரம்பகால மேற்கத்திய பார்வையாளர் ஒருவர் மக்கள் வசிக்காத ஒரு நகரத்தைப் பற்றி எழுதியபோது, பிளேட்டோவின் அட்லாண்டிஸ் போலவே அருமை" எனக் குறிப்பிடுகிறார். இது 80,000-150,000 மக்கள் தொகையைத் தக்கவைத்ததாக நம்பப்படுகிறது.
# அங்கோர் தோம் நகரம்

## பாணி

அங்கோர் தோம் நகரம் பேயோன் பாணியில் அமைந்துள்ளது. இது பெரிய அளவிலான கட்டுமானத்தில், செந்நிறக் களிமண் கொண்டு பரவலான பயன்பாட்டில், நகரத்தின் ஒவ்வொரு நுழைவாயில்களிலும் முகப்பு-கோபுரங்களிலும் கட்டப்பட்டுள்ளது. ஒவ்வொரு கோபுரங்களிலும் நாகங்களின் மாபெரும் உருவங்கள் காணப்படுகிறது.
# அங்கோர் தோம் நகரம்

## பிரபலமான கலாச்சாரத்தில்

பின்வரும் வெளிநாட்டு பத்திரிகைகள் மற்றும் திரைப்படங்களில் அங்கோர் தோம் நகரம் பற்றிய செய்திகள் காணப்படுகின்றன.
1933 ஆம் ஆண்டு வெளியான *கிங் காங்* திரைப்படத்தில் அங்கோர் வளாகம் சுருக்கமாகக் குறிப்பிடப்பட்டுள்ளது.  
*லாரா கிராஃப்ட்: டோம்ப் ரைடர்* கம்போடியாவுக்கான பயணத்தின் போது அங்கோர் தோமுக்கு வருகை தரும் பல கதாபாத்திரங்களை ஒளி முக்கோணத்தின் முதல் பகுதியை மீட்டெடுக்க கொண்டுள்ளது.  
ஜேம்ஸ் ரோலின்ஸின் சிக்மா ஃபோர்ஸ் புக் 4: *தி ஜூடாஸ் ஸ்ட்ரெய்ன்* (2007) இல், மார்கோ போலோவின் படிகளைப் பின்பற்ற வேண்டிய ஒரு பிளேக்கிற்கு ஒரு தீர்வைக் கண்டுபிடிப்பதற்கான கதாபாத்திரங்களின் பயணம், அவற்றை அங்கோர் தோமுக்கு அழைத்துச் செல்கிறது.  
பீட்டர் பார்னின் நாவலான *தி கோல்டன்* பாகன்ஸ் (சி .1956) இல், முக்கிய கதாபாத்திரங்கள் சிலுவைப் போரின் போது அரேபியாவிற்கு அனுப்பப்பட்டு, கைப்பற்றப்பட்டு, கெமர்ஸால் அடிமைப்படுத்தப்படுகின்றன. கைதிகள் அங்கோர் தோம் என்று அழைக்கப்படும் ஒரு பகுதியை உருவாக்குகிறார்கள்.  
*நாகரிகம் IV: வாளுக்கு அப்பால்,* யசோதரபுரா மற்றும் ஹரிஹராலயாவுக்குப் பிறகு கெமர் பேரரசில் கட்டப்பட்ட மூன்றாவது நகரம் அங்கோர் தோம் ஆகும்.  
*நித்திய இருளில்: சானிட்டியின் வேண்டுகோள்*, அங்கோர் தோம் என்பது கம்போடிய கோயில் அமைந்துள்ள பகுதி, பண்டைய *மன்டோரோக்கைக் கொண்டுள்ளது*.  
*நாகரிகம் VI இல்*, அங்கோர் தோம் கெமர் பேரரசின் தலைநகரம்.
# சயீத் சிர்சாத்

**சயீத் ஷிர்சாத்** (Sayed Shirzad பிறப்பு: அக்டோபர் 1, 1994) ஒரு ஆப்கான் துடுப்பாட்ட வீரர் . ஷிர்சாத் ஒரு இடது கை மட்டையாளர் இவர் இடது கை மித வேகத்தில் பந்து வீசுகிறார். இவர் ஆப்கானித்தான் அணிக்காக ஒருநாள் பன்னாட்டுத் துடுப்பாட்டம் மற்றும் இருபது20, பட்டியல் அ துடுப்பாட்டம் மற்றும் உள்ளூர் போட்டிகளில் விளையாடி வருகிரார்.
# சயீத் சிர்சாத்

## உள்ளூர் போட்டிகள்

2011 ஆம் ஆண்டு அயர்லாந்தில் நடந்த 19 வயதுக்குட்பட்ட உலகக் கோப்பை தகுதிச் சுற்றில் ஷிர்சாத் 19 வயதுக்குட்பட்ட ஆப்கானிஸ்தானை பிரதிநிதித்துவப்படுத்தினார். ராவல்பிண்டி ராம் துடுப்பாட்ட அணிக்கு எதிரான துடுப்பாட்டப் போட்டியில் இவர் ஃபேசல் வங்கி இருபது-20 கோப்பையில் ஆப்கானிஸ்தான் சீட்டா துடுப்பாட்ட அணிக்காக இருபது20 போட்டியில் இவர் அறிமுகமானார். இந்த போட்டியிலிவருக்கு மட்டையாட வாய்ப்பு கிடைக்கவில்லை. ஆனால் பந்து வீச்சில் இரு இலக்குகளைக் கைப்பற்றினார்.  
11 ஜூலை 2018 அன்று 2018 காசி அமானுல்லா கான் பிராந்திய ஒருநாள் போட்டியில் பூஸ்ட் பிராந்தியத்திற்கான சார்பாக பட்டியல் அ போட்டிகளில் இவர் அறிமுகமானார். இந்தப் போட்டியில் இரண்டு பந்துகளில் ஓட்டங்கள் எதுவும் எடுக்காமல் அப்தாப் அலாம் பந்து வீச்சில் இவர் ஆட்டமிழந்தார். பின் பந்துவீச்சில் 10 ஓவர்கள் வீசி 69 ஓட்டங்களை விட்டுக் கொடுத்தார். இதில் இரண்டு இலக்குகளை கைப்பற்றினார்.இந்தப் போட்டியில் பூஸ்ட் பிராந்திய அணி 57 ஓட்டங்களில் வெற்றி பெற்றது. 2019 ஆம் ஆண்டில் நடைபெற்ற கசி அகமதுல்லா கான் மாகாண ஒருநாள் துடுப்பாட்டத் தொடரில் இவர் விளையாடினார். செப்டம்பர் 24, காபூல் துடுப்பாட்ட மைதானத்தில் மிஸ் அயினிக் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர் ஒன்பது ஓவர்கள் வீசி 45 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. மூன்று பந்துகளில் ஓட்டங்கள் எதுவும் எடுக்காமல் சிர்சாம் பந்துவீச்சில் ஆட்டமிழந்தார். இந்தப் போட்டியில் மிஸ் அயினிக் துடுப்பாட்ட அணி 88 ஓட்டங்களில் வெற்றி பெற்றது. அந்தத் தொடரில் இவர் ஆறு போட்டிகளில் விளையாடி பன்னிரண்டு இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பிடித்தார்.
# சயீத் சிர்சாத்

## இருபது20

செப்டம்பர் 2018 ஆம் ஆண்டில், ஆப்கானிஸ்தான் பிரீமியர் லீக் போட்டியின் முதல் ஆண்டில் இவர் காந்தஹார் அணியில் இடம் பெற்றார். எட்டு போட்டிகளில் பதினாறு இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய காந்தஹார் நைட்ஸ் அணியின் பந்து வீச்சாளர்கள் வரிசையில் இவர் முதல் இடம் பெற்றார்.
# சயீத் சிர்சாத்

## சர்வதேச போட்டிகள்

29 நவம்பர் 2015 அன்று ஓமானுக்கு எதிராக ஆப்கானிஸ்தானில் நடைபெற்ற பன்னாட்டு இருபது20 துடுப்பாட்டத் தொடரில் இவர் அறிமுகமானார்.  
2019 ஆம் ஆண்டில் அயர்லாந்துத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. மார்ச் 2, டெஹ்ரதம் துடுப்பாட்ட மைதானத்தில் அயர்லாந்துத் துடுப்பாட்ட அணிக்கு எதிரான ஒருநாள் போட்டியில் இவர் அறிமுகமானர்.  
மே 2018 ஆம் ஆண்டில், ஆப்கானிஸ்தான் அணி தொடக்க தேர்வுத் துடுப்பாட்டப் போட்டியில் இவர் இந்தியத் துடுப்பாட்ட அணிக்கு எதிராக விளையாடியது, ஆனால் இவர் விளையாடும் அணியில் இவர் தேர்வு செய்யப்படவில்லை.
# சிர்தார்யா பிராந்தியம்

**சிர்தார்யா பிராந்தியம்** ( Sirdarya Region, உஸ்பெக் மொழி : Sirdaryo viloyati, Сирдарё вилояти) என்பது உஸ்பெகிஸ்தானின் பிராந்தியங்களில் ஒன்றாகும், இது நாட்டின் மையத்தில் சிர் தாரியா ஆற்றின் இடது கரையில் அமைந்துள்ளது. இந்த பிராந்தித்தின் எல்லைகளாக பன்னாட்டு எல்லைப் பகுதிகளாக வட மேற்கில் கசக்கஸ்தான் நாட்டு எல்லையும், தென் கிழக்கில் தஜிகிஸ்தான் நாட்டு எல்லைப் பகுதிகளும் அமைந்துள்ளன. இது அல்லாமல் உள் நாட்டு பிராந்தியங்களுடன் எல்லையைக் கொண்டுள்ளது. அவை வட கிழக்கலி தாஷ்கண்ட் பிராந்தியம் மற்றும் மேற்கில் ஜிசாக் பிராந்தியத்துடன் எல்லைகளைக் கொண்டு உள்ளது. இது , பரப்பளவு கொண்டுள்ளது. மேலும் இந்த பிராந்தியத்தின் பெரும்பாலான பகுதிகள் பாலைவனமாகும், நிலவும் தோப்பு புல்வெளி பிராந்தியத்தின் ஒரு குறிப்பிடத்தக்க பகுதியைக் கொண்டு உள்ளது. பிராந்தியத்தின் மக்கள் தொகை 803,100 ஆக இருக்கும் என்று மதிப்பிடப்பட்டுள்ளது.
# சிர்தார்யா பிராந்தியம்

## நிர்வாகம்

சிர்டாரியோ பிராந்தியம் 9 நிர்வாக மாவட்டங்களாக பிரிக்கப்பட்டுள்ளது. பிராந்தியத்தின் தலைநகரமாக குலிஸ்டன் நகரம் (நகரின் மக்கள் தொகை தோராயமாக 77,300 ஆகும்) உள்ளது. பிராந்தியத்தின் குறிப்பிடத்தக்க பிற நகரங்கள் மற்றம் மாநகரங்களானது பாக்ஸ்ட் நகரம், பாயோவட் நகரம், ஃபர்ஹோட் நகரம், கஹ்ராமன் நகரம், சாய்ன் நகரம், சிர்தாரியோ நகரம், கவாஸ்ட் நகரம், ஷிரின் நகரம் மற்றும் யாங்கியர் நகரம் ஆகியவை ஆகும். சிர்டாரியோ பிராந்தியம் தற்போதய நிலையில் ஒன்பது நிர்வாக மாவட்டங்களாக பிரிக்கப்பட்டுள்ளது. அவை 1. அகால்டின் மாவட்டம் ( தலைநகரம், சர்தோபா ), 2. பேயாட் மாவட்டம் ( தலைநகரம், பேயாட் )
3. குலிஸ்தான் மாவட்டம் ( தலைநகரம், திகோனோபாத் ), 4. கவாஸ்ட் மாவட்டம் ( தலைநகரம், கவாஸ்ட் ), 5. மேக்னாதாபாத் மாவட்டம் ( தலைநகரம், காக்ராமன் ), 6. மிர்சாபாத் மாவட்டம் ( நவ்ருஸ் ), 7. சைகுனாபாத் மாவட்டம் ( தலைநகரம, சைக்குன் ), 8. ஷரோஃப் ரஷிடோவ் மாவட்டம் ( தலைநகரம், பக்தாபாத் ), 9. சிர்தாரியோ மாவட்டம் ( தலைநகரம், சிர்தாரியோ ) ஆகும்.
# சிர்தார்யா பிராந்தியம்

## மக்கள்வகைப்பாடு

இப்பகுதியின் மக்கள் தொகை பிரதான நெடுஞ்சாலையில் ஓரங்களில் உள்ளது. இது முழு பிராந்தியத்தையும் இரண்டு பகுதிகளாகப் பிரிக்கிறது: அவை மேற்கு மற்றும் கிழக்கு ஆகும். பிராந்தியத்தின் முதன்மையான மக்களாக உஸ்பெக்கி மக்கள் உள்ளனர். தெற்கில் சிறுபான்மை மக்களாக தாஜிகிஸ்தான் நாட்டின் (முக்கியமாக கவாஸ்ட் மாவட்டம்) எல்லையில் தாஜிக் சிறுபான்மை மக்கள் உள்ளனர்.
# சிர்தார்யா பிராந்தியம்

## மாவட்டங்கள்

| 1 | அகால்டின் மாவட்டம் | சர்தோபா |  |
| --- | --- | --- | --- |
| 2 | பேயாட் மாவட்டம் | பேயாட் |  |
| 3 | குலிஸ்தான் மாவட்டம் | திகோனோபாத் |  |
| 4 | கவாஸ்ட் மாவட்டம் | கவாஸ்ட் |  |
| 5 | மேக்னாதாபாத் மாவட்டம் | காக்ராமன் |  |
| 6 | மிர்சாபாத் மாவட்டம் | நவ்ருஸ் |  |
| 7 | சைகுனாபாத் மாவட்டம் | சைக்குன் |  |
| 8 | ஷரோஃப் ரஷிடோவ் மாவட்டம் | பக்தாபாத் |  |
| 9 | சிர்தாரியோ மாவட்டம் | சிர்தாரியோ | } |
# சிர்தார்யா பிராந்தியம்

## காலநிலை

காலநிலை என்பது பொதுவாக வறண்ட கண்ட காலநிலை எனப்படும் ஐரோப்பிய காலநிலை நிலவுகிறது. இங்கு குளிர்காலம் மற்றும் கோடை வெப்பநிலைக்கு இடையில் தீவிர வேறுபாடுகளைக் கொண்டுள்ளது.
# சிர்தார்யா பிராந்தியம்

## பொருளாதாரம்

பிராந்தியத்தின் பொருளாதாரமானது பருத்தி மற்றும் தானிய பயிர் விளைச்சளை அடிப்படையாகக் கொண்டதாக உள்ளது. நீர்ப்பாசனம் மற்றும் கால்நடை வளர்ப்பு வலுவான நம்பகத்தன்மை கொண்ட வேளாண் பணிகளாக உள்ளன. சிறு பயிர்களில் தீவன செடிகள், காய்கறிகள், இன்னீரம், சுரைக்காய், உருளைக் கிழங்கு, மக்காச்சோளம், பலவகையான பழங்கள் மற்றும் திராட்சை ஆகியவை அடங்கும். தொழில் துறையில் கட்டுமான பொருட்கள், நீர்ப்பாசன உபகரணங்கள் மற்றும் அறுவடையான பருத்தியை பதப்படுத்துதல் ஆகியவை முக்கியத் தொழில்களாக உள்ளன.  
சிர்தார்யாவில் உஸ்பெகிஸ்தானின் மிகப்பெரிய நீர் மின் ஆற்றல் நிலையங்களில் ஒன்று உள்ளது, இது நாட்டின் மூன்றில் ஒரு பங்கு மின்சாரத்தை உற்பத்தி செய்கிறது.
# இலுவாங் பிரபாங் நகரம்

**இலுவாங்பிரபாங்**, அல்லது **இலுவாங் பாபாங்** என்பது இது வட மத்திய லாவோஸில் உள்ள ஒரு நகரமாகும். 1975 க்கு முந்தைய லாவோ எழுத்துப்பிழைகளிலிருந்து மொழிபெயர்க்கப்பட்ட, இதன் பெயருக்கு "ராயல் புத்தர் படம்" என்று பொருள்படும். இது அருகிலுள்ள 58 கிராமங்களை உள்ளடக்கியது, இதில் 33 கிராமங்கள் யுனெஸ்கோ பாதுகாக்கப்பட்டுள்ளத் தளமாகும். இலுவாங் பிரபாங் நகரம் உலக பாரம்பரிய தளத்தை.உள்ளடக்கியது. இது இது 19 ஆம் மற்றும் 20 ஆம் நூற்றாண்டுகளில் பிரெஞ்சு காலனித்துவ தாக்கங்கள் உட்பட பல நூற்றாண்டுகளில் கிராமப்புற மற்றும் நகர்ப்புற வளர்ச்சிகளின் கலவையான தனித்துவமான மற்றும் "குறிப்பிடத்தக்க" நன்கு பாதுகாக்கப்பட்ட கட்டடக்கலை, மத மற்றும் கலாச்சார பாரம்பரியத்திற்காக 1995 இல் பட்டியலிடப்பட்டது..  
நகரின் மையம் நான்கு முக்கிய சாலைகளைக் கொண்டுள்ளது மற்றும் நம் கான் மற்றும் மீகாங் நதியின் சங்கமத்தில் ஒரு தீபகற்பத்தில் அமைந்துள்ளது. இலுவாங் பிரபாங் ஏராளமான பௌத்த கோவில்கள் மற்றும் மடங்களுக்கு பெயர் பெற்றது. தினமும் காலையில், பல்வேறு மடங்களில் இருந்து நூற்றுக்கணக்கான துறவிகள் தெருக்களில் பிச்சை சேகரிக்கின்றனர். நகரின் முக்கிய அடையாளங்களில் ஒன்று பௌசி மலை ; இது ஒரு பெரிய செங்குத்தான மலை, இது நகரத்தின் அளவைக் கொண்டிருந்தாலும், உயரத்தில் அமைந்துள்ளது. ஒரு செங்குத்தான படிக்கட்டு *வாட் சோம் சி* சன்னதிக்கு செல்கிறது மற்றும் நகரம் மற்றும் ஆறுகளை பார்த்துக் கொண்டு அமைந்துள்ளது.  
இந்த நகரம் முன்பு அதே பெயரில் ஒரு ராச்சியத்தின் தலைநகராக இருந்தது. இது **சியெங் தாங்** என்ற பண்டைய பெயரிலும் அறியப்பட்டது. 1975 ஆம் ஆண்டில் பாத்தே லாவோ கையகப்படுத்தும் வரை இது லாவோஸ் இராச்சியத்தின் தலைநகரம் மற்றும் அரசாங்கத்தின் இருக்கை. இந்த நகரம் இலுவாங் பிரபாங் மாகாணத்தின் இலுவாங் பிரபாங் மாவட்டத்தின் ஒரு பகுதியாகும், இது தலைநகர் வியஞ்சானுக்கு வடக்கே சுமார் 300 கிமீ (190 மைல்) அமைந்துள்ளது. தற்போது, ஒட்டுமொத்த நகரத்தின் மக்கள் தொகை சுமார் 56,000 மக்கள், யுனெஸ்கோ பாதுகாக்கப்பட்ட தளத்தில் சுமார் 24,000 பேர் வசிக்கின்றனர். .
# இலுவாங் பிரபாங் நகரம்

## சுற்றுலா

லுவாங் பிரபாங் இயற்கை மற்றும் வரலாற்று தளங்களைக் கொண்டுள்ளது. இயற்கை சுற்றுலா தளங்களில் குவாங் சி நீர்வீழ்ச்சி, தாத் சே நீர்வீழ்ச்சி மற்றும் பாக் ஓ குகைகள் உள்ளன . யானை சவாரி சில இடங்களில் வழங்கப்படுகிறது. நகரத்தின் மையத்தில் உள்ள பூ சி, நகரம் மற்றும் நதி அமைப்புகளின் பரந்த காட்சிகளைக் கொண்டுள்ளது, மேலும் மீகாங் ஆற்றின் மீது சூரிய அஸ்தமனம் காண ஒரு பிரபலமான இடமாகும். லுவாங் பிரபாங்கின் பிரதான வீதியின் முடிவில் ஒரு இரவு சந்தை உள்ளது, அங்கு கடைகள் சட்டைகள், வளையல்கள் மற்றும் பிற நினைவுப் பொருட்களை விற்கின்றன. ஹவ் காம் ராயல் பேலஸ் மியூசியம் மற்றும் வாட் சியாங் தாங் கோயில் ஆகியவை வரலாற்று முக்கியத்துவம் வாய்ந்த இடங்களில் ஒன்றாகும். இந்த நகரம், குறிப்பாக பிரதான வீதி, வாட் ஹோசியன் வோராவிஹேன் போன்ற பல சிறிய வாட்களால் ஆனது . ஒவ்வொரு காலையிலும் சூரிய உதயத்தில், துறவிகள் வீதிகளில் ஊர்வலமாக உள்ளூர்வாசிகள் வழங்கும் பிச்சைகளை ஏற்றுக்கொள்கிறார்கள், இது சுற்றுலாப் பயணிகளிடையே பிரபலமானது. மவுண்டன் பைக்கிங் மிகவும் பொதுவானது, மக்கள் பெரும்பாலும் நகரத்தைச் சுற்றி அல்லது அன்றைய நீர்வீழ்ச்சிகளுக்குச் செல்கிறார்கள். மெகாங் ஆற்றின் கீழே, நகர மையத்திலிருந்து 15 நிமிட படகு சவாரி, பான் சான் (மட்பாண்ட கிராமம் ஆகியன அடங்கும் )
# இலுவாங் பிரபாங் நகரம்

## நுகர்வு

இலுவாங் பிரபாங் ஒரு சிறந்த கலை மற்றும் சமையல் வரலாற்றைக் கொண்டுள்ளது மற்றும் நகரத்தின் சமையல்காரர்கள் அரசனால் பணியமர்த்தப்பட்டனர்.  வழக்கமான உள்ளூர் உணவுகள் பின்வருமாறு: ஓர் லாம் (ஓ-லாம், இலுவாங் பிரபாங் உள்ளூர் மக்களின் விருப்பமான உணவு), இலுவாங் பிரபாங் தொத்திறைச்சி, மோக்பா (வேகவைத்த மீன்), மற்றும் மெகாங் நதி பாசியிலிருந்து தயாரிக்கப்பட்ட கைபன் (வறுத்து பரிமாறப்பட்டது) இலுவாங் பிரபாங்கின் புகழ்பெற்ற ஜியோவ் போங்க் போன்றவை.
# இலுவாங் பிரபாங் நகரம்

## காலநிலை

இலுவாங் பிரபாங் கோப்பன் காலநிலை வகைப்பாட்டின் கீழ் வெப்பமண்டல ஈரமான மற்றும் வறண்ட காலநிலையை கொண்டுள்ளது. நகரம் பொதுவாக ஆண்டு முழுவதும் மிகவும் சூடாக இருந்தாலும், டிசம்பர் மற்றும் ஜனவரி மாதங்களில் இது குளிர்ச்சியாக இருக்கும். இலுவாங் பிரபாங் ஈரமான மற்றும் வறண்ட பருவங்களையும் கொண்டுள்ளது, ஏப்ரல் முதல் அக்டோபர் வரை ஈரமான பருவமும், மீதமுள்ள ஐந்து மாதங்களில் வறண்ட காலமும் இருக்கும். நகரம் சுமார் பெறுகிறது ஆண்டுதோறும் மழைப்பொழிவு தென்படும்.
# நஜிபுல்லா சத்ரன்

**நஜிபுல்லா** சத்ரன் (Najibullah Zadran ; பிறப்பு 18 பிப்ரவரி 1993) ஒரு ஆப்கான் துடுப்பாட்ட அணியின் வீரர் ஆவார் . சத்ரான் ஒரு இடது கை மட்டையாளர் மற்றும் இவர் வலது கை புரத்திருப்ப பந்துவீச்சாளரும் ஆவார். ஆப்கானிஸ்தான் தேசிய கிரிக்கெட் அணியில் அதிரடி துடுப்பாட்டக்காரராக இவர் பரவலாக அறியப்படுகிறார். பங்களாதேஷ் பிரீமியர் லீக் 2017 இன் ஆறாவது பதிப்பிற்காக சிட்டகாங் வைக்கிங் அணிக்காக சத்ரன் ஒப்பந்தம் ஆனார்.
# நஜிபுல்லா சத்ரன்

## உள்ளுர் போட்டிகள்

### முதல் தரத் துடுப்பாட்டம்

2012 ஆம் ஆண்டில் நடைபெற்ற ஐசிசி கண்டங்களுக்கு இடையிலான கோப்பைத் தொடரில் இவர் விளையாடினார். சூலை 19, டப்ளின் துடுப்பாட்ட அரங்கில் அயர்லாந்துத் துடுப்பாட்ட அணிக்கு எதிராக நடைபெற்ற முதல் தரத் துடுப்பாட்டப் போட்டியில் இவர் அறிமுகமானார். அந்தப் போட்டியின் முதல் ஆட்டப் பகுதியில் 7 பந்துகளில் ஓட்டங்கள் எதுவும் எடுக்காமல் சுசாக் பந்துவீச்சில் இவர் ஆட்டமிழந்தார். பின் இரண்டாவது ஆட்டப் பகுதியில் 24 பந்துகளில் 9 ஓட்டங்கள் எடுத்து சோரன்சன் பந்து வீச்சில் இவர் ஆட்டமிழந்தார். இந்தப் போட்டி சமனில் முடிந்தது. 2018 ஆம் ஆண்டில் நடைபெற்ற அலோக்சய் அகமது சா அப்தலி நான்கு நாள் கோப்பைத் தொடரில் இவர் விளையாடினார். ஏப்ரல் 29, அமதுல்லா துடுப்பாட்ட அரங்கில் பண்ட் இ அமிர் துடுப்பாட்ட அணிக்கு எதிராக நடைபெற்ற முதல் தரத் துடுப்பாட்டப் போட்டியில் இவர் விளையாடினார். அந்தப் போட்டியின் முதல் ஆட்டப் பகுதியில் 11 பந்துகளில் ஐந்து ஓட்டங்கள் எடுத்து அப்துல் பந்துவீச்சில் இவர் ஆட்டமிழந்தார். பின் இரண்டாவது ஆட்டப் பகுதியில் 89 பந்துகளில் 67 ஓட்டங்கள் எடுத்து கலித் பந்து வீச்சில் இவர் ஆட்டமிழந்தார். இந்தப் போட்டியில் பூச்ட் அணி 6 இலக்குகளில் வெற்றி பெற்றது.
# நஜிபுல்லா சத்ரன்

## உள்ளுர் போட்டிகள்

### இருபது20

3 ஜூன் 2018 அன்று, குளோபல் டி 20 கனடா போட்டியின் தொடக்க பதிப்பிற்கான வீரர்களின் வரைவுப் பட்டியலில் இவர் மாண்ட்ரீல் புலிகள் அணிக்காக தேர்வு செய்யப்பட்டார். செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் இவர் காந்தஹார் அணியில் இடம் பெற்றார். அடுத்த மாதம், 2018–19 பங்களாதேஷ் பிரீமியர் லீக்கிற்கான வரைவு அணியில் இவர் இடம்பெற்றதனைத் தொடர்ந்து, சிட்டகாங் வைக்கிங் அணியில் இவர் இடம் பெற்றார்.  
ஜூன் 2019 இல், 2019 குளோபல் டி 20 கனடா போட்டியில் வின்னிபெக் ஹாக்ஸ் உரிமையாளர் அணிக்காக இவர் விளையாட தேர்வு செய்யப்பட்டார்.
# நஜிபுல்லா சத்ரன்

## உள்ளுர் போட்டிகள்

### சர்வதேச வாழ்க்கை

2011 ஆம் ஆண்டு அயர்லாந்தில் நடந்த 19 வயதுக்குட்பட்ட உலகக் கோப்பை தகுதிச் சுற்றில் ஆப்கானிஸ்தானின் 19 வயதுக்குட்பட்டவர்களை சத்ரான் பிரதிநிதித்துவப்படுத்தினார். ராவல்பிண்டி ராம்ஸுக்கு எதிரான ஃபேசல் வங்கி இருபது20 கோப்பையில் ஆப்கானிஸ்தான் சீட்டா துடுப்பாட்ட அணி சர்பாக ஜத்ரான் இருபது20 போட்டியில் அறிமுகமானார். பைசலாபாத் வோல்வ்ஸ் மற்றும் முல்தான் டைகர்ஸ் அணிகளுக்கு எதிரான போட்டியில் இவர் விளையாடினார். அந்தத் தொடரில் மூன்று போட்டிகளில் விளையாடி 58 ஓட்டங்களை எடுத்தார். இதில் அதிக பட்சமாக ஒரு போட்டியில் இறுதிவரை ஆட்டமிழக்காமல் 50 ஓட்டங்களை எடுத்தார். அந்த ஓட்டத்தினை இவர் ராவல்பிண்டி ராம்ஸ் அணிக்கு எதிராக் அஎடுத்தார். அந்தப் போட்டியில் பந்டுவிச்சில் சோஹைல் தன்வீரை தனது முதல் இலக்காக கைப்பற்றினார்.
# ரஹ்மத் ஷா

**ரஹ்மத் சா** ( Rahmat Shah ; பிறப்பு 6 ஜூலை 1993) ஒரு ஆப்கானிஸ்தான் துடுப்பாட்ட வீரர், இவர்வலது கை மட்டையாளர் மற்றும் பகுதிநேர பந்துவீச்சளர் ஆவார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். ஏப்ரல் 2019 இல், ஆப்கானிஸ்தான் துடுப்பாட்ட வாரியம் (ஏசிபி) அஸ்ஹர் ஆப்கானுக்கு பதிலாக ஷாவை அணியின் புதிய தேர்வுத் துடுப்பாட்ட த் தலைவராக நியமித்தது. இருப்பினும், 2019 துடுப்பாட்ட உலகக் கோப்பையைத் தொடர்ந்து, மூன்று வடிவங்களிலும் ஆப்கானிஸ்தான் துடுப்பாட்ட அணியின் புதிய தலைவராக ரஷீத் கான் தேர்வு செய்யப்பட்டார். செப்டம்பர் 2019 இல், ஆப்கானிஸ்தானுக்கும் பங்களாதேஷுக்கும் இடையிலான ஒருநாள் தேர்வுத் துடுப்பாட்டப் போட்டியில் நூறு ஓட்டங்களை அடித்ததன் மூலம் ஒருநாள் தேர்வுப் போட்டியில் நூறு ஓட்டங்கள் எடுத்த முதல் ஆப்கான் வீரர் எனும் சாதனை படைத்தார்.  
இவர் ஆப்கன் துடுப்பாட்ட அணிக்காக தேர்வுத் துடுப்பாட்ட ம், ஒருநாள் பன்னாட்டுத் துடுப்பாட்ட ம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
# ரஹ்மத் ஷா

## துடுப்பாட்ட வாழ்க்கை

### உள்ளூர் போட்டிகள்

#### பட்டியல் அ

2013 ஆம் ஆண்டில் பைசலாபாத் துடுப்பாட்ட அணிக்கு எதிரான பட்டியல் அ துடுப்பாட்ட ப் போட்டியில் இவர் அறிமுகமானர்.2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது.அந்தத் தொடரில் இவர் விளையாடினார். நவம்பர் 11, லக்னோ துடுப்பாட்ட மைதானத்தில் மேற்கிந்தியத் தீவுகள் துடுப்பாட்ட அணிக்கு எதிரான பட்டியல் அ போட்டியில் இவர் விளையாடினார். . அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 17 பந்துகளில் 10 ஓட்டங்களை எடுத்து பால் பந்துவீச்சில் இவர் ஆட்டமிழந்தார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வெற்றி பெற்றது.
# ரஹ்மத் ஷா

## துடுப்பாட்ட வாழ்க்கை

### சர்வதேச போட்டிகள்

2013 ஆம் ஆண்டில் நடைபெற்ற பன்னாட்டுத் துடுப்பாட்ட அவை உலகக் கோப்பைக்கான தொடரில் இவர் விளையாடினார். மார்ச் 6, சார்ஜா துடுப்பாட்ட மைதானத்தில் ஸ்காட்லாந்து துடுப்பாட்ட அணிக்கு எதிரான ஒருநாள் போட்டியில் இவர் அறிமுகமானார். அந்தப் போட்டியில் இவர் பந்துவீச்சில் 3 ஓவர்களை வீசி பத்து ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. பின் மட்டையாட்டத்தில் 16 பந்துகளில் 3 ஓட்டங்க நவம்பர் 11, லக்னோ துடுப்பாட்ட மைதானத்தில் மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் போட்டியில் இவர் விளையாடினார். . அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 17 பந்துகளில் 10 ஓட்டங்களை எடுத்து பால் பந்துவீச்சில் இவர் ஆட்டமிழந்தார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வெற்றி பெற்றது.
# ரஹ்மத் ஷா

## துடுப்பாட்ட வாழ்க்கை

### தேர்வுத் துடுப்பாட்டம்

2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர்
# கால்சியம் நைட்ரேட்டு

| UNII_Ref =
| UNII = NF52F38N1N  
| PubChem = 24963
| RTECS = EW2985000
| UNNumber = 1454
}}|Section2=
# கால்சியம் நைட்ரேட்டு

## உற்பத்தி மற்றும் வினைத்திறன்

நோர்கெஸ்சால்ட்பீடர் 1905 ஆம் ஆண்டில் நார்வேயில் நோட்டோடென் எனுமிடத்தில் பிர்கலேண்டு-ஐட் முறை மூலம் தொகுக்கப்பட்டது. உலகின் பெரும்பாலான கால்சியம் நைட்ரேட் இப்போது போர்ஸ்ரூனில் தயாரிக்கப்படுகிறது.  
நைட்ரிக் அமிலத்துடன் சுண்ணாம்புக்கல் (கால்சியம் கார்பனேட்) வினைப்படுத்துவதன் மூலமும் அதனைத் தொடர்ந்து அம்மோனியாவுடன் நடுநிலையாக்கப்படுவதன் மூலமும் இச்சேர்மம் தயாரிக்கப்படுகிறது:  
: CaCO <sub>3</sub> + 2 HNO <sub>3</sub> → Ca (NO <sub>3</sub> ) <sub>2</sub> + CO <sub>2</sub> + H <sub>2</sub> O.  
இது ஒடா செயல்முறையின் இடைநிலை விளைபொருளும் ஆகும்:  
: Ca<sub>3</sub>(PO<sub>4</sub>)<sub>2</sub> + 6 HNO<sub>3</sub> + 12 H<sub>2</sub>O → 2 H<sub>3</sub>PO<sub>4</sub> + 3 Ca(NO<sub>3</sub>)<sub>2</sub> + 12 H<sub>2</sub>O  
அம்மோனியம் நைட்ரேட் மற்றும் கால்சியம் ஐதராக்சைடு ஆகியவற்றின் நீர்க்கரைசலிலிருந்தும் இதை தயாரிக்கலாம்:  
: 2 NH<sub>4</sub> NO<sub>3</sub> + Ca(OH)<sub>2</sub> → Ca(NO<sub>3</sub>)<sub>2</sub> + 2 NH<sub>4</sub>OH  
தொடர்புடைய காரமண் உலோக நைட்ரேட்டுகளைப் போலவே, கால்சியம் நைட்ரேட் வெப்பமடையும் போது (500° செல்சியசில் தொடங்கி) சிதைவுற்று நைட்ரஜன் டை ஆக்சைடை வெளியிடுகிறது:
# கால்சியம் நைட்ரேட்டு

## உற்பத்தி மற்றும் வினைத்திறன்

### கழிவு நீர் மேலாண்மை

கால்சியம் நைட்ரேட் கழிவு நீர் மேலாண்மையில் துர்நாற்றம் வெளியேற்றத் தடுப்பில் பயன்படுத்தப்படுகிறது. கழிவு நீர் பதப்படுத்துதலுக்கு முந்தைய நிலையில்கழிவு நீர் அமைப்பில் குறைவான அளவில் ஆக்சிசன் கரைந்த நீர் தொடர்பான உயிரியலை நிறுவுவதை அடிப்படையாகக் கொண்டது. நைட்ரேட் முன்னிலையில், சல்பேட்டுகளுக்கான வளர்சிதை மாற்றம் நிறுத்தப்படுகிறது, இதனால் ஐதரசன் சல்பைடு உருவாதலைத் தடுக்கிறது. கூடுதலாக, எளிதில் சிதைக்கக்கூடிய கரிமப் பொருட்கள் நுகரப்படுகின்றன. அவ்வாறில்லையெனில் வளியில்லா நிலைமைகள் கீழ்நோக்கிச் செல்தலையும், அத்தோடு தானே துர்நாற்றம் உமிழும் நிலையையும் விளைவிக்கும். இந்த கருத்தியலானது மிகையான கழிவு மேலாண்மைக்கும் பொருந்தும்.
# கால்சியம் நைட்ரேட்டு

## உற்பத்தி மற்றும் வினைத்திறன்

### கற்காரை

கற்காரைக் கலவைகளின் இறுகும் தன்மையை வேகப்படுத்த கால்சியம் நைட்ரேட்டு பயன்படுகிறது. கற்காரை மற்றும் காரையுடனான இந்த பயன்பர்ட இரண்டு விளைவுகளை அடிப்படையாகக் கொண்டது. கால்சியம் அயனியானது கால்சியம் ஐதராக்சைடின் உருவாக்கத்தை வேகப்படுத்துகிறது இதன் காரணமாக வீழ்படிவாதல் நிகழ்ந்து இறுகுதல் வேகப்படுத்தப்படுகிறது. இந்த விளைவானது, குளிர் பருவநிலை கற்காரை காரணிகள் மற்றும் சில ஒருங்கிணைந்த குழைவிப்பிகள் ஆகியவற்றிலும் பயன்படுகிறது. நைட்ரேட்டு அயனி இரும்பு ஐதராக்சைடு உருவாதலுக்கும் வழிவகுக்கிறது. இதன் பாதுகாப்பு அடுக்கு அரிமானத்தைக் குறைத்து கற்காரை வலுப்படுத்துதலை அதிகரிக்கிறது.
# துருக்மெனாபாத்

**துருக்மெனாபாத்** (Türkmenabat) என்பது துருக்மெனிஸ்தானின் இரண்டாவது பெரிய நகரம் மற்றும் லெபாப் மாகாணத்தின் தலைநகரம் ஆகும். இந் நகரம் 2009 ஆம் ஆண்டு நிலவரப்படி இது சுமார் 254,000 மக்களைக் கொண்டிருந்தது. 1989 ஆம் ஆண்டின் கணக்கெடுப்பில் 161,000 ஆக இருந்தது.
# துருக்மெனாபாத்

## புவியியல்

உஸ்பெகிஸ்தானின் எல்லைக்கு அருகே அமு தர்யா ஆற்றின் கரையில் 187 மீ (614 அடி) உயரத்தில் துருக்மெனாபாத் அமைந்துள்ளது. இந்த நகரம் லெபாப் மாகாணத்தின் மையத்தில் உள்ளது. இது துர்க்மெனிஸ்தானில் மேரி, அஹல், தகோகுஸ் ஆகிய மூன்று மாகாணங்களுடன் எல்லைகளைக் கொண்டுள்ளது. இந்த மாகாணம் உஸ்பெகிஸ்தான் மற்றும் ஆப்கானிஸ்தானுடனும் எல்லையாக உள்ளது.  
துருக்மெனாபாத்திற்கு தெற்கே சுமார் 70 கிலோமீற்றர் (43 மைல்) தொலைவில் உள்ள கிழக்கு கரகம் பாலைவனம் இயற்கை உயிர்க்கோள காப்பகமாகும். இது பாலைவன முதலைகளுக்கு புகழ் பெற்றது.
# துருக்மெனாபாத்

## வரலாறு

துருக்மெனாபாத் தற்போது ஒரு நவீன தொழிற்துறை நகரமாக வளர்ச்சி அடைந்து இருந்தாலும் இது 2,000 ஆண்டுகளுக்கும் மேலான வரலாற்றைக் கொண்டுள்ளது. பண்டைய காலங்களில், இது அமுல் (ஈரானிய நகரமான அமோலில் இருந்து வேறுபடுத்தப்பட வேண்டும்) என்று அழைக்கப்பட்டது. அமு தர்யா நதி என்பது இந்த பண்டைய நகரத்தின் பெயரால் பெயரிடப்பட்ட அமுல் நதியைக் குறிக்கிறது. புகாரா , கிவா மற்றும் மெர்விற்கு செல்லும் பெரிய பட்டுப்பாதையின் 3 பாதைகளுக்கு இடையில் ஒரு குறுக்குவெட்டில் துருக்மெனாபாத் மையமாக அமைந்திருந்தது. பல நூற்றாண்டுகளாக அமுல் என்பது புகாராவின் ஒப்பீட்டளவில் பின்தங்கிய உசுபெகிய நிலப்பிரபுத்துவ கானேட்டின் (பின்னர் அமீரகம்) ஒரு முக்கியமான நகரமாகும்.  
உருசிய சாம்ராஜ்யம் மத்திய ஆசியாவை கைப்பற்றி துருக்கெஸ்தானை இணைக்கத் தொடங்கியபோது புகாரா அமீரகம், அமுல் என்பன உருசியாவிடம் சரணடைந்தன. நவீன நகரம் 1886 ஆம் ஆண்டில் நிறுவப்பட்டது. கோசாக் உருசியர்கள் உல்காவில் குடியேறியபோது தற்போதைய துருக்மெனாபாத்தின் கிழக்குப் பகுதியானது புதிய சார்ட்ஜுய் என பெயரிடப்பட்டது.  
சோவியத் காலத்தில் தொடருந்துகளின் சந்தியாக திகழ்ந்ததாலும், அமு தர்யா பிராந்தியத்தின் அதிக வளத்தினாலும் நாட்டின் வடகிழக்கு பிராந்தியத்தில் விவசாய பொருட்களுக்கான முக்கிய வர்த்தக மையமாக அமைந்தது. நகரில் உணவு பதப்படுத்துதல், நெசவு (பருத்தி பதப்படுத்தல் மற்றும் பட்டு) என்பவற்றுக்கான தொழிற்சாலைகள் உள்ளன. சோவியத் காலத்தில் துர்க்மெனிஸ்தானின் தொழில்துறை மற்றும் போக்குவரத்து மையமாக சார்ட்ஜோ திகழ்ந்தது. துருக்மெனிஸ்தானின் சுதந்திரத்திற்கு பின்பு இது தொடர்பான பெரும்பாலான பணிகள் அசுகாபாத்திற்கு மாற்றப்பட்டன. சில மூடப்பட்டன.
# துருக்மெனாபாத்

## காலநிலை

துருக்மெனாபாத் குளிர்ந்த பாலைவன காலநிலையை ( கோப்பன் காலநிலை வகைப்பாடு *BWk* ) கொண்டுள்ளது. குளிர்ந்த குளிர்காலம் மற்றும் மிகவும் வெப்பமான கோடைகாலங்களைக் கொண்டுள்ளது. மழைவீழ்ச்சி மற்றும் ஒளி பொதுவாக ஒழுங்கற்றது.
# துருக்மெனாபாத்

## கலாச்சாரம்

### மொழி

துருக்மெனாபாத் பிராந்தியத்தின் மக்கள் பெரும்பாலும் துருக்மென் மற்றும் உசுபெகிய மொழிகளை பேசுகின்றனர். இது அப்பகுதியின் கலாச்சாரம் மற்றும் பழக்கவழக்கங்களை பெரிதும் செல்வாக்கு செலுத்துகின்றது. இந்த பேச்சுவழக்கு பெரும்பாலும் துர்க்மெனாபாத் மற்றும் லெபாப்பின் வடக்கு மாகாணங்களில் பேசப்படுகிறது.
# துருக்மெனாபாத்

## கலாச்சாரம்

### உலக சந்தை

துருக்மெனாபாத் அதன் சந்தைகளுக்கு நன்கு அறியப்பட்டதாகும். மிகப் பெரிய சந்தையாகும். இது “துன்யா பசார்” (உலக சந்தை) என்று பெயரில் அழைக்கப்படுகிறது. கோக் பசார் மற்றும் மெர்கசி பசார் ஆகியவை மற்ற நன்கு அறியப்பட்ட சந்தைகள் ஆகும். உள்ளூர், சீன, துருக்கிய, உசுபேகிய மற்றும் உருசிய பொருட்களை வாங்குவதற்காக நாடு முழுவதிலுமிருந்து மக்கள் துருக்மெனாபாத்திற்கு வருகை தருகின்றனர். துன்யா பசாரில் நகைகள், வீட்டு உபகரணங்கள், உடைகள், நாட்குறிப்புகள், மகிழுந்துகள் மற்றும் பிற பொருட்கள் விற்பனைக்கு உள்ளன.
# துருக்மெனாபாத்

## போக்குவரத்து

துருக்மெனாபாத் நகரமானது துர்க்மெனின் தலைநகரான அசுகபாத் மற்றும் துருக்மென் துறைமுக நகரமான துருக்மென்பாசியுடன் துருக்மெனிஸ்தான் ஏர்லைன்ஸ் மற்றும் எம் 37 நெடுஞ்சாலையினால் இணைக்கப்பட்டுள்ளது. துருக்மெனிஸ்தானில் உள்ள ஒவ்வொரு மாகாணத்திற்கும் துர்க்மெனாபத் தொடருந்தினால் இணைக்கப்பட்டுள்ளது.
# பெந்தெங்கு மரபு அருங்காட்சியகம்

**பெந்தெங்கு மரபு அருங்காட்சியகம்** (**Benteng Heritage Museum**) இந்தோனேசியாவின் பாந்தென், தங்கேராங்கில் உள்ள பழைய சந்தை மாவட்டமான *பசார் லாமாவில்* உள்ள ஒரு பாரம்பரிய தள மற்றும் அருங்காட்சியகம் ஆகும். சிசாடனே நதி அருகே அமைந்துள்ள, இந்தோனேசியாவில் உள்ள சீன இன மக்களின் வரலாற்று மற்றும் பாரம்பரியத்தை வெளிப்படுத்துகின்ற முதல் அருங்காட்சியகம் என்ற பெரமையினை இந்த அருங்காட்சியகம் பெறுகிறது.  
பெந்தெங்கு மரபு அருங்காட்சியகம் ஒரு மரபுசார் பெரனக்கன் சீனக் கட்டிடத்தில் அமைந்துள்ளது. 1684 ஆம் ஆண்டில் கட்டப்பட்ட இந்த அருங்காட்சியகம் தங்கேராங்கினைச் சேர்ந்த மிகப் பழமையான வரலாற்று கட்டமைப்புகளில் ஒன்றாக அமைந்துள்ளது. மேலும் இது நகரின் பழமையான கோயிலான போயன் தெக்கு பயோவிலிருந்து நடந்து செல்லக்கூடிய தூரத்தில் அமைந்து உள்ளது.
# பெந்தெங்கு மரபு அருங்காட்சியகம்

## பாரம்பரிய பாதுகாப்பு

இது ஒரு அருங்காட்சியகமாக மாற்றப்படுவதற்கு முன்பாக இந்தக் கட்டிடம் மிகவும் மோசமான நிலையில் பராமரிக்கப்பட்டு வந்தது. உள்ளூரைச் சேர்ந்த பெந்தெங்கு சீனர்களால் அது ஆக்கிரமிக்கப்பட்டு இருந்தது. இந்த கட்டிடம் குறிப்பிடத்தக்க வரலாற்று மற்றும் கலாச்சார மதிப்பைக் கொண்டுள்ளது என்று நம்பிய ஒரு உள்ளூர் தொழிலதிபரான உதய அலீம் என்பவர் 2009 ஆம் ஆண்டில் இந்த பாரம்பரிய சொத்தை வாங்கினார். அலீம் தங்கேராங்கின் வரலாற்று சிறப்புமிக்க *பசார் லாமா* பகுதியில் அவர் வளர்ந்தவர் ஆவார். ஆனால் ஆசிய பொருளாதார நெருக்கடியின் போது அவர் தனது குடும்பத்தினருடன் மேற்கு ஆத்திரேலியாவின் பெர்த்திற்கு குடிபெயர்ந்தார்.  
அந்தக் கட்டிடத்தை கவனமாக மீட்டெடுக்க அவர் பெருமுயற்சி மேற்கொண்டு அதனை மேற்பார்வையிட்டார், அதை அதன் பழைய நிலைக்குத் திருப்பி அமைத்தார்.
# பெந்தெங்கு மரபு அருங்காட்சியகம்

## பார்வை நேரம்

பெந்தெங்கு மரபு அருங்காட்சியகம் ஜேஎல்என்.சிலமே 20, போயன் டெக் பயோ கோயில் பின்புறம், தங்கெராங்கு 15111, இந்தோனேசியா என்ற முகவரியில் அமைந்துள்ளது. இதனை பார்வையாளர்கள் திங்கட்கிழமை முதல் சனிக்கிழமை வரை காலை 10.00 மணி முதல் மாலை 5.00 மணி வரை பார்வையிடலாம். இந்த அருங்காட்சியகத்திற்கு ஞாயிற்றுக்கிழமை விடுமுறை நாளாகும்.
# வெள்ளி(I,III) ஆக்சைடு

**வெள்ளி(I,III) ஆக்சைடு** *(Silver(I,III) oxide)* என்பது Ag<sub>4</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் வெள்ளி துத்தநாக மின்கலத்தின் ஓர் உட்கூறாகும். வெள்ளி(I) உப்பை மெல்ல பெர்சல்பேட்டு கரைசலுடன் சேர்ப்பதன் மூலம் இதை தயாரிக்கலாம். Na2S2O8 கரைசலில் AgNO3 சேர்ப்பதை இதற்கு ஓர் உதாரணமாகக் கூறலாம். அடர்பழுப்பு நிறத்துடன் காணப்படும் இச்சேர்மம் சிதைவடையும்போது தண்ணீரில் ஆக்சிசனை வெளிவிடுகிறது. அடர் நைட்ரிக் அமிலத்தில் கரைந்து பழுப்பு நிறத்தில் Ag2+ அயனிகளை கொடுக்கிறது .
# வெள்ளி(I,III) ஆக்சைடு

## கட்டமைப்பு

AgO அணுபவ வாய்ப்பாடாக இருந்த போதிலும் இச்சேர்மத்தில் வெள்ளி +2 என்ற ஆக்சிசனேற்ற நிலையில் இருப்பதாக பரிந்துரைக்கப்படுகிறது. மேலும் இது டயா காந்தப் பண்பை பெற்றிருப்பதாகவும் அறியப்படுகிறது. வெள்ளி அணுக்கள் இரண்டு வேறுபட்ட ஒருங்கிணைவு சூழல்களை கொண்டிருப்பதாக எக்சுகதிர் விளிம்பு நிலை ஆய்வுகள் தெரிவிக்கின்றன. இரண்டு ஒரே நேர்கோட்டமைவு ஆக்சைடுகளை அடுத்துள்ள வெள்ளி அணுக்களும் மற்றொன்று நான்கு இணைதள ஆக்சைடுகளை அடுத்துள்ள வெள்ளி அணுக்களும் கொண்ட சூழலில் இருப்பதாக ஆய்வு முடிவுகள் தெரிவிக்கின்றன . எனவே AgO என்ற அனுபவ வாய்ப்பாட்டை AgIAgIIIO2 என்றும் அல்லது Ag2O•Ag2O3 என்றும் முறைப்படுத்தலாம். வெள்ளி(I) ஆக்சைடும் வெள்ளி(III) ஆக்சைடும் 1:1 என்ற மோலார் விகிதத்தில் கலந்துள்ள கலவையாக இச்சேர்மம் பார்க்கப்படுகிறது. முன்னதாக இச்சேர்மம் வெள்ளி (1) பெராக்சைடு என்று அழைக்கப்பட்டது. ஆனால் இது தவறான ஒரு பெயராகும். ஏனெனில் இச்சேர்மத்தில் பெராக்சைடு அயனி (O22−) ஏதுமில்லை என்பதை கவனிக்க வேண்டும்.
# வெள்ளி(I,III) ஆக்சைடு

## தயாரிப்பு

அமெரிக்கக் காப்புரிமை எண் 4003757 (லக்சு மற்றும் சோபனோவ்) இந்த ஆக்சைடை தயாரிக்கும் ஒரு முறையை ( பின்னர் இது வெள்ளி(II) -ஆக்சைடு என்று அழைக்கப்பட்டது) விவரிக்கிறது. இம்முறை மின்கலன்களுக்கு ஏற்ற வடிவத்தில் தயாரிப்பதற்கான ஒரு முறையாக அறிவிக்கப்பட்டு பின்வரும் உதாரணங்களை அளிக்கிறது:  
150 கிராம் சோடியம் ஐதராக்சைடை கொண்ட 1.5 லிட்டர் நீரிய கரைசலில், 65 கிராம் வெள்ளி தூளை சேர்த்து தொடர்ந்து கிளறி தொங்கல் கரைசலாகச் செய்யப்படுகிறது. வெள்ளி தூள் ஒரு கன சென்டிமீட்டருக்கு சுமார் 1.6 கிராம் அடர்த்தி கொண்டதாகும். அதன் தானிய அளவு விநியோகம்: 10 மைக்ரானுக்கு கீழ் 52%; 33% 10 மைக்ரான் முதல் 30 மைக்ரான் வரை 33 சதவீதமாகும். 30 மைக்ரானுக்கு மேல் 15 சதவீதம் ஆகும்.  
நீர்மத்தை சுமார் 85° செல்சியசு வெப்பநிலைக்கு சூடுபடுத்த வேண்டும். நீர்மம் இவ்வெப்பநிலையை அடைந்ததும் மொத்தம் 200 கிராம் பொட்டாசியம் பெராக்சிடைசல்பேட்டு சேர்மத்தை (K2S2O8) ஒவ்வொரு முறையும் சுமார் 40 கிராம் அளவுக்கு பகுதி பகுதியாக இடைவெளி விட்டு நீர்மத்துடன் சேர்க்க வேண்டும். எடுத்துக்காட்டாக, 1 மணி நேரம். இறுதி பகுதியை சேர்த்த ஒரு மணி நேரத்திற்குப் பிறகு கிளறல் மேலும் 3 மணி நேரம் தொடர்கிறது. பின்னர் கிடைக்கும் நீர்மம் வடிகட்டப்பட்டு, காரப் பொருட்களிலிருந்து விடுவிக்கும் பொருட்டு நன்றாக கழுவப்படுகிறது. பின்னர் சுமார் 80° செல்சியசு வெப்பநிலையில் உலர்த்தப்பட்டு துகள் வடிவமாக ஒடுக்கப்படுகிறது.  
மேற்கூறிய தயாரிப்பு முறையில் கிடைக்கும் சுமார் 73 கிராம் வெள்ளி-(I,III) ஆக்சைடு சேர்மத்தில் கிட்டத்தட்ட 95 சதவீதத்திற்கும் அதிகமான தூய வெள்ளி(I,III) ஆக்சைடு உட்பொருளாக கலந்துள்ளது. உற்பத்தி செய்யப்படும் வெள்ளி ஆக்சைடு உயர் வெப்ப இயக்கவியல் நிலைத்தன்மையும், குறைந்த உள்ளக மின்வெளியேற்றமும், இதன் விளைவாக நீண்ட நிலைப்பும் கொண்டதென வகைப்படுத்தப்படுகிறது. 18 சதவீத சோடியம் ஐதராக்சைடில் வெளியிடப்படும் வாயுவின் வளர்ச்சி விகிதம் அறை வெப்பநிலையில் ஒரு கிராம்-மணி நேரத்திற்கு 1 மைக்ரோலிட்டருக்கும் குறைவாக உள்ளது. இக்கண்டுபிடிப்பை உள்ளடக்கிய செயல்முறையானது, விதிவிலக்காக வழக்கமான வடிவம் மற்றும் ஒற்றை சாய்வு வடிவத்தில் ஒற்றை படிகங்களை உருவாக்குகிறது என்பதற்கு இந்த நிலைத்தன்மையே காரணமாகும்.  
அமெரிக்க காப்புரிமை எண் 4717562 (யான்சென் மற்றும் சிடாண்டுகே, 1987) தூய வெள்ளி(III) ஆக்சைடை தயாரிக்கும் மின்பகுளி ஆக்சிசனேற்றத்தை விவரிக்கிறது. இம்முறையில் 0 பாகை செல்சியசு வெப்பநிலைக்கு கீழான வெப்பநிலையில் AgClO4, AgBF4 அல்லது AgPF6 போன்ற வேதிப்பொருள்கள் ஆக்சிசனேற்ற வினைக்கு உட்படுத்தப்படுகின்றன.
# தாஷ்கண்ட் பிராந்தியம்

**தாஷ்கண்ட் பிராந்தியம்** ( *Tashkent Region*, உஸ்பெக் மொழி : Toshkent viloyati, Тошкент вилояти ) என்பது உஸ்பெகிஸ்தான் நாட்டின் ஒரு பிராந்தியப் ஆகும். இது நாட்டின் வடகிழக்கு பகுதியில், சிர் தாரியா நதிக்கும், தியான் சான் மலைகளுக்கும் இடையில் அமைந்துள்ள விலோயாட் (பகுதி) ஆகும். இந்த பிராந்தியமானது சர்வதேச எல்லைகளையும் கொண்டுள்ளது. இதன் சர்வதேச எல்லைகளாக வடக்கில் கசகஸ்தான் நாடும், கிழக்கில் கிர்கிசுத்தான் நாடும், தெற்கில் தஜிகிஸ்தான் நாடும் சர்வதேச எல்லைகளாக அமைந்துள்ளன. மேலும் அண்டை பிராந்தியங்களின் எல்லைகளாக தென் மேற்கில் சிர்தார்யா பிராந்தியம், வட மேற்கில் நமங்கன் பிராந்தியம் ஆகியவை உள்ளன. இந்த பிராந்தியமானது 15,300 கி.மீ.² பரப்பளவைக் கொண்டுள்ளது. இதன் மக்கள் தொகை சுமார் 4,450,000 என மதிப்பிடப்பட்டுள்ளது.
# தாஷ்கண்ட் பிராந்தியம்

## மாவட்டங்கள்

| 1 | அக்குர்கன் மாவட்டம் | அக்குர்கன் |  |
| --- | --- | --- | --- |
| 2 | பெக்காபாத் மாவட்டம் | ஜாபர் |  |
| 3 | போஸ்டான்லிக் மாவட்டம் | கசால்கெண்ட் |  |
| 4 | புகா மாவட்டம் | , மோரோ |  |
| 5 | சைனாஸ் மாவட்டம் | சைனாஸ் |  |
| 6 | கிப்ரே மாவட்டம் | கிப்ரே |  |
| 7 | பார்க்கண்ட் மாவட்டம் | பார்க்கண்ட் |  |
| 8 | பிஸ்கண்ட் மாவட்டம் | பிஸ்கண்ட் |  |
| 9 | குய் சிர்ச்சிக் மாவட்டம் | டஸ்ட்டோபோத் |  |
| 10 | ஓர்டா சிர்ச்சிக் மாவட்டம் | டோய்டிபா |  |
| 11 | யாங்கியோல் மாவட்டம் | குல்பகூர் |  |
| 12 | யுகோரி சிர்ச்சிக் மாவட்டம் | யாங்கிர்பொசொர் |  |
| 13 | ஜாங்கியாடா மாவட்டம் | கிலீஸ் | } |
# தாஷ்கண்ட் பிராந்தியம்

## கண்ணோட்டம்

தாஷ்கண்ட் பகுதி 15 நிர்வாக மாவட்டங்களாக பிரிக்கப்பட்டுள்ளது. இதன் நிர்வாக மையமாக 2017 முதல், நூராஃப்ஷோன் நகரம் உள்ளது. பிராந்தியத்தின் மற்ற நகரங்களாக ஆங்ரென் நகரம், ஓல்மாலிக் நகரம், ஓகாங்கரோன் நகரம், பெக்காபாத் நகரம், சிர்ச்சிக் நகரம், கசல்கென்ட் நகரம், கெல்ஸ் நகரம், பார்கண்ட் நகரம், யாங்கியாபாத் நகரம் மற்றும் யாங்கியோயல் நகரம் ஆகியவை உள்ளன. பிராந்தியத்தின் மாவட்டங்கள் 1. அக்குர்கன் மாவட்டம் ( தலிநகரம், அக்குர்கன் ), 2. பெக்காபாத் மாவட்டம் ( தலைநகரம், ஜாபர் ) 3. போஸ்டான்லிக் மாவட்டம் ( தலைநகரம், கசால்கெண்ட் ) 4. புகா மாவட்டம் ( தலைநகரம், மோரோ ) 5. சைனாஸ் மாவட்டம் ( தலைநகரம், சைனாஸ் ) 6. கிப்ரே மாவட்டம் ( தலைநகரம், கிப்ரே ) 7. பார்க்கண்ட் மாவட்டம் ( தலைநகரம், பார்க்கண்ட் ), 8. பிஸ்கண்ட் மாவட்டம் ( தலைநகரம், பிஸ்கண்ட் ) 9. குய் சிர்ச்சிக் மாவட்டம் ( தலைநகரம், டஸ்ட்டோபோத் ) 10. ஓர்டா சிர்ச்சிக் மாவட்டம் ( தலைநகரம், டோய்டிபா ), 11. யாங்கியோல் மாவட்டம் ( தலைநகரம், குல்பகூர் ) 12. யுகோரி சிர்ச்சிக் மாவட்டம் ( தலைநகரம், யாங்கிர்பொசொர் ), 13. ஜாங்கியாடா மாவட்டம் ( தலைநகரம், கிலீஸ் ) போன்றவை ஆகும்.  
தாஷ்கண்ட் பிராந்தியத்தின் காலநிலை என்பது லேசான ஈரமான குளிர்காலம் மற்றும் வெப்பமான வறண்ட கோடைகாலங்களைக் கொண்ட கண்ட காலநிலை எனப்படும் ஐரோப்பிய காலநிலை ஆகும் .  
தாஷ்கண்ட் பிராந்தியத்தின் இயற்கை வளங்களாக செப்பு, பழுப்பு நிலக்கரி, மாலிப்டினம், துத்தநாகம், தங்கம், வெள்ளி, அருமண் தனிமம், இயற்கை எரிவளி, பாறை எண்ணெய், கந்தகம், மேஜை உப்பு, சுண்ணக்கல் மற்றும் கிரானைட் ஆகியவை உள்ளன.  
தரார்ஷ்கண்ட் பிராந்தியம் நாட்டில் பொருளாதார ரீதியாக மிகவும் வளர்ச்சியடைந்துள்ள பிராந்தியமாக உள்ளது. இங்கு உள்ள தொழில்துறைகளாக ஆற்றல் உற்பத்தி பொருள்களான, சுரங்கத் தொழில், உலோகம், உரங்கள், வேதிப் பொருள்கள், மின்னணுவியல், ஜவுளி, பருத்தி சுத்திகரிப்பு, உணவு பதப்படுத்துதல் மற்றும் பாதணிகள் போன்றவை உள்ளன.  
முதன்மையாக நீர்ப்பாசனத்தை அடிப்படையாகக் கொண்ட மிகவும் வளர்ந்த விவசாயத் தொழிலை தர்ஷ்கண்ட் பிராந்தியம் கொண்டுள்ளது. இந்த பிராந்தியத்தின் முக்கிய பயிர்களாக பருத்தி மற்றும் சணல், ஆகியவை உள்ளன. என்றாலும் தானியங்கள், இன்னீரம் மற்றும் சுரைக்காய், பழம் மற்றும் காய்கறிகள் மற்றும் சிட்ரஸ் பழங்கள் விளைவிப்பதும் அதிகரித்து வருகின்றன. இதனோடு கால்நடை வளர்ப்பும் வேளாண் தொழிலில் முக்கிய இடத்தை வகிக்கிறது.  
இந்த பிராந்தியத்தில் நன்கு வளர்ந்த போக்குவரத்து உள்கட்டமைப்பு வசதி உள்ளது, 360 கி.மீ க்கும் நீண்ட தொடருந்து பாதைகளை கொண்டுள்ளது. மற்றும் 3771 &nbsp; கி.மீ. க்கும் மேலான நீண்ட சாலை வசதியைக் கொண்டுள்ளது. இதுமட்டுமல்லாது தாஷ்கண்டில் ஒரு பெரிய சர்வதேச விமான நிலையம் உள்ளது, இது நாட்டின் முக்கிய விமான நிலையமாகும்.  
இந்த பிராந்தியத்தில் சட்கல் தேசிய பூங்கா என்னும் தேசியப் பூங்கா அமைந்துள்ளது. மேலும் மலைகள் மற்றும் காடுகளும், தாஷ்கண்ட் பிராந்தியத்தில் அமைந்துள்ளன.
# வெள்ளீயம்(IV) ஆக்சைடு

வெள்ளீய(IV) ஆக்சைடின் நீரேற்ற வடிவம் வெள்ளீய அமிலம் அல்லது சிடானிக் அமிலம் என்று விவரிக்கப்படுகிறது. இத்தகைய பொருள்கள் வெள்ளீய(IV) ஆக்சைடின் நீரேறிய துகள்கள் போல தோன்றுகின்றன. இந்த உள்ளடக்கம் துகள்களின் அளவிலும் பிரதிபலிக்கிறது .
# வெள்ளீயம்(IV) ஆக்சைடு

## தயாரிப்பு

வெள்ளீய(IV) ஆக்சைடு இயற்கையாகத் தோன்றுகிறது. செயற்கை முறை வெள்ளீய(IV) ஆக்சைடை வெள்ளீயம் உலோகத்தை காற்றில் எரிப்பதன் மூலம் தயாரிக்கலாம்.
# வெள்ளீயம்(IV) ஆக்சைடு

## ஈரியல்பு நிலை

SnO<sub>2</sub> நீரில் கரையாது என்றாலும் ஈரியல்பு நிலையைக் கொண்டதாகும். காரம் மற்றும் அமிலம் இரண்டிலும் இது கரைகிறது. சிடானிக் அமிலம் நீரேறிய வெள்ளீய(IV) ஆக்சைடு என விவரிக்கப்படுகிறது (SnO<sub>2</sub>), இச்சேர்மம் சிடானிக் ஐதராக்சைடு அல்லது வெள்ளீய ஐதராக்சைடு என்ற பெயர்களாலும் அழைக்கப்படுகிறது.  
வெள்ளீய ஆக்சைடுகள் அமிலங்களில் கரைகின்றன. ஆலசன் அமிலங்கள் SnO<sub>2</sub> சேர்மத்தை தாக்கி [SnI<sub>6</sub>]<sup>2−</sup> உள்ளிட்ட எக்சா ஆலோசிடானேட்டுகளைக் கொடுக்கின்றன வெள்ளீய ஆக்சைடின் ஒரு மாதிரி உப்பு ஐதரயோடிக் அமிலத்துடன் பலமணி நேரம் வினைபுரிகிறது என்று ஓர் அறிக்கை தெரிவிக்கிறது
:SnO<sub>2</sub> + 6 HI → H<sub>2</sub>SnI<sub>6</sub> + 2 H<sub>2</sub>O
இதேபோல, SnO<sub>2</sub> கந்தக அமிலத்தில் கரைந்து வெள்ளீய சல்பேட்டைக் கொடுக்கிறது:. அநேகமாக இச்சேர்மம் ஈயம்-வெள்ளீயம்-மஞ்சள் நிறமியை கண்டுபிடிக்க வழிவகுத்தது, வெள்ளீயம்(IV) ஆக்சைடை ஒரு சேர்மமாகப் பயன்படுத்தி இது தயாரிக்கப்பட்டது . குறிப்பாக மட்பாண்டங்கள், சுகாதாரப் பொருட்கள் மற்றும் சுவர் ஓடுகளுக்கான மெருகூட்டல்களில் வெள்ளீயம்(IV) ஆக்சைடின் பயன்பாடு பொதுவானதாகும். எரியூட்டும் வெப்பநிலைக்கேற்ப கலைப்பு அளவு அதிகரிக்கிறது, எனவே ஒளிபுகாநிலையின் அளவு குறைகிறது . மெருகூட்டல் உருகலில் வெள்ளீயம் ஆக்சைடின் கரைதிறன் பொதுவாக குறைவாகும். Na2O, K2O மற்றும் B2O3 சேர்ப்பதன் மூலம் இதை அதிகரிக்கலாம். CaO, BaO, ZnO, Al2O3 மற்றும் சிறிதளவு PbO சேர்ப்பதன் மூலம் குறைக்கலாம்.  
SnO2 சேர்மத்தை ஒரு நிறமியாக கண்ணாடி தயாரித்தல், கண்ணாடி போன்ற மிளிரிகள், பீங்கான் மெருகூட்டல்களில் SnO2 சேர்மம் ஒரு நிறமியாகப் பயன்படுத்தப்படுகிறது. தூய SnO2 சேர்மம் பால் வெண்மை நிறத்தை தருகிறது. பிற உலோக ஆக்சைடுகளுடன் இதை கலக்கும்போது பிற வண்ணங்கள் அடையப்படுகின்றன. எடுத்துக்காட்டுகள்: V2O5 மஞ்சள்; Cr2O3 இளஞ்சிவப்பு; Sb2O5 சாம்பல் நீலம் .
# வெள்ளீயம்(IV) ஆக்சைடு

## ஈரியல்பு நிலை

### கண்ணாடி மேற்பூச்சுகள்

வேதியியல் நீராவி படிவு முறையில் வெள்ளீயம் ஆக்சைடை மேற்பூச்சுகளை கண்ணாடியின் மேல் பூசமுடியும். இதற்கு SnCl4 சேர்மம் அல்லது கரிமவெள்ளீய டிரை ஆலைடுகள் பயன்படுகின்றன. பியூட்டைல் வெள்ளீயம் டிரைகுளோரைடு ஓர் ஆவியாகும் முகவராகும். இந்த நுட்பம் கண்ணாடி புட்டிகளின் மேலாக SnO2 இன் மெல்லிய (<0.1 μm) அடுக்குகளைப் பூசுவதற்குப் பயன்படுகிறது, பாதுகாப்பிற்காக அடுத்தடுத்து பூசப்படும் பலபடி பூச்சு போன்ற பாலியெத்திலீன்கள் கண்ணாடி மேல் பூசுவதற்கு உதவுகிறது.
ஆண்டிமனி அல்லது புளோரின் அயனி கலப்பு செய்யப்பட்ட தடிமனான அடுக்குகள் மின்சாரத்தைக் கடதுகின்றன. எனவே மின்னொளிர் கர்ருவிகளில் பயன்படுத்தப்படுகின்றன.  
=== வாயு உணரிகள் ===.
கார்பன் மோனாக்சைடு உணரிகள் உள்ளிட்ட எரியக்கூடிய வாயு உணரிகளில் SnO 2 பயன்படுத்தப்படுகிறது. இவற்றில் உணரிப் பகுதி எரியக்கூடிய வாயு முன்னிலையில் ஒரு நிலையான சில நூறு ° செல்சியசு வெப்பநிலைக்கு வெப்பப்படுத்தப்படுகிறது. இதனால் மின் தடை குறைகிறது). பல்வேறு சேர்மங்களுடன் கலப்பாக குறிப்பாக . CuO உடன் சேர்ப்பது தொடர்பான கருத்து ஆராயப்பட்டது. கோபால்ட்டு மற்றும் மாங்கனீசை கலப்பு செய்வதன் மூலம் உயர் மின்னழுத்த மாறுபாடுகளில் பயன்படுத்தக்கூடிய ஒரு பொருள் கிடைக்கிறது. இரும்பு அல்லது மாங்கனீஸின் ஆக்சைடுகளுடன் வெள்ளீய ஆக்சைடை கலப்பு செய்து வெள்ளீய(IV) ஆக்சைடை அளவிடலாம் .
# அப்சர் சசாய்

**அப்சர் கான்** சசாய்( ; பிறப்பு 10 ஆகஸ்ட் 1993) ஒரு ஆப்கான் துடுப்பாட்ட வீரர் . கான் ஒரு வலது கை, மட்டையாளர் மற்றும் குச்சக் காப்பாளர் ஆவார்., இவர் அதிரடியாக ஓட்டங்களைக் குவிப்பதன மூலம் பரவலாக அறியப்படுகிறார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட அணிக்காக தேர்வுத் துடுப்பாட்ட ம், ஒருநாள் பன்னாட்டுத் துடுப்பாட்ட ம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.  
செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் காபூல் அணியில் இடம் பெற்றார்.
# அப்சர் சசாய்

## உள்ளூர் போட்டிகள்

### முதல் தரத் துடுப்பாட்டம்

ஷார்ஜாவில் நடந்த ஒரு கான்டினென்டல் கோப்பை போட்டியில் ஆப்கானிஸ்தானுக்காக முதல் தரத் துடுப்பாட்டப் போட்டியில் இவர் அறிமுகமானபோது அவருக்கு வயது 18 ஆகும். இரண்டாவது ஆட்டப் பகுதியில் அவர் நெதர்லாந்துக்கு எதிரான போட்டியில் மூன்று இலக்குகளை கைப்பற்றியதுடன் மட்டையாட்டத்தில் இறுதிவரை ஆட்டமிழக்காமல் 84 ஓட்டங்கள் எடுத்து அணியின் வெற்றிக்கு உதவினார்.மார்ச் 2017 இல், 2015–17 ஐ.சி.சி இன்டர் கான்டினென்டல் கோப்பையின் ஐந்தாவது சுற்றில் ஆப்கானிஸ்தான் அயர்லாந்தை எதிர்கொண்டபோது, அவர் தனது முதல் முதல் தரத் துடுப்பாட்ட நூறு ஓட்டங்களை அடித்தார்.
# அப்சர் சசாய்

## உள்ளூர் போட்டிகள்

### பட்டியல் அ

2013 ஆம் ஆண்டில் ஆப்கானித்தான் துடுப்பாட்ட அணி இலங்கையில் சுற்றுப் பயணம் செய்து விளையாடியது. அந்தத் தொடரில் இவர் ஆப்கானித்தான் அணி சார்பாக விளையாடினார். பெப்ரவரி 6, ஐதராபாத் துடுப்பாட்ட மைதானத்தில் பாக்கித்தான் துடுப்பாட்ட அணிக்கு எதிரான பட்டியல் அ போட்டியில் இவர் அறிமுகமானார் . அந்தப் போட்டியில் இவர் பந்துவீசவும் மட்டையாடவும் வாய்ப்பு கிடைக்கவில்லை.இந்தப் போட்டியில் ஆப்கானித்தான் அணி 9 இலக்குகளில் வெற்றி பெற்றது. 2019 ஆம் ஆண்டில் கசி அகமதுல்லா கான் ஒருநாள் போட்டித் தொடரில் இவர் விளையாடினார். செப்டம்பர் 24, காபூல் துடுப்பாட்ட மைதானத்தில் பூஸ்ட் துடுப்பாட்ட அணிக்கு எதிரான பட்டியல் அ போட்டியில் இவர் விளையாடினார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 52 பந்துகளில் 43 ஓட்டங்களை எடுத்து சமியுல்லா சின்வாரி பந்துவீச்சில் இவர் ஆட்டமிழந்தார். இந்தப் போட்டியில் மிஸ் ஐயினாக் துடுப்பாட்ட அணி 88 ஓட்டங்களில் வெற்றி பெற்றது.
# அப்சர் சசாய்

## உள்ளூர் போட்டிகள்

### தேர்வுத் துடுப்பாட்டம்

2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். சூன் 14 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.
# அப்சர் சசாய்

## உள்ளூர் போட்டிகள்

### ஒருநாள்

2014 ஆம் ஆண்டில் நவம்பர் 28, ஐசிசிஏ துபாய் துடுப்பாட்ட மைதானத்தில் ஐக்கிய அரபு அமீரகத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 109 பந்துகளில் 60 ஓட்டங்களை எடுத்து சந்திரன் பந்துவீச்சில் இவர் ஆட்டமிழந்தார். இந்தப் போட்டியில் ஐக்கிய அரபு அமீரகத் துடுப்பாட்ட அணி ஐந்து இலக்குகளில் வெற்றி பெற்றது. 2019 ஆம் ஆண்டில் கசி அகமதுல்லா கான் ஒருநாள் போட்டித் தொடரில் இவர் விளையாடினார். செப்டம்பர் 24, காபூல் துடுப்பாட்ட மைதானத்தில் பூஸ்ட் துடுப்பாட்ட அணிக்கு எதிரான பட்டியல் அ போட்டியில் இவர் விளையாடினார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 52 பந்துகளில் 43 ஓட்டங்களை எடுத்து சமியுல்லா சின்வாரி பந்துவீச்சில் இவர் ஆட்டமிழந்தார். இந்தப் போட்டியில் மிஸ் ஐயினாக் துடுப்பாட்ட அணி 88 ஓட்டங்களில் வெற்றி பெற்றது.
# அசுமதுல்லா சகிதி

**அசுமதுல்லா சகிதி (**Hashmatullah Shahidi ( ; பிறப்பு 4 நவம்பர் 1994) ஒரு ஆப்கான் துடுப்பாட்ட வீரர் . அக்டோபர் 2013 இல் கென்யத் துடுப்பாட்ட அணிக்கு எதிராக ஆப்கானிஸ்தானுக்காக தனது ஒருநாள் சர்வதேச போட்டியில் இவர் அறிமுகமானார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இவர் ஆப்கான் தேசிய அணி தவிர ஆப்கானித்தான் அ அனி, 19 வயதிற்கு உட்பட்ட ஆப்கானித்தான் அணி, அமோ ரீஜியன் அணி, இசுப்பீன் கர் அணி ஆகிய அணிகள் சார்பாகவும் இவர் துடுப்பாட்டப் போட்டிகளில் விளாஇயாடி வருகிறார்.
# அசுமதுல்லா சகிதி

## துடுப்பாட்ட வாழ்க்கை

ஸ்பீன் கர் பிராந்தியத்திற்கு சார்பாக பேண்ட்-இ-அமீர் பிராந்தியத்திற்கு எதிரான போட்டியில் இவர் 2017–18 அஹ்மத் ஷா அப்தாலி 4 நாள் போட்டித் தொடரில் விளையாடினார். அந்தத் தொடரின் இறுதிப் போட்டியில், முதல் ஆட்டப் பகுதியில் இவர் 163 ஓட்டங்கள் எடுத்தார். . மே 21, 2019 அன்று அயர்லாந்தில் நடைபெற்ற அயர்லாந்துத் துடுப்பாட்ட அணிக்கு எதிரான ஒருநாள் தொடரில் தனது முதல் சர்வதேச ஆறு ஓட்டங்களை அடித்தார். அது வரையில் இவர் ஒருநாள் போட்டியில் ஒரு ஆறு ஓட்டங்கள் கூட இல்லாமல் இல்லாமல் 865 * ஓட்டங்களை எடுத்திருந்தார்.
# அசுமதுல்லா சகிதி

## துடுப்பாட்ட வாழ்க்கை

### தேர்வுத் துடுப்பாட்டம்

2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். அவர் 14 ஜூன் 2018 அன்று இந்தியத் துடுப்பாட்ட அணிக்கு எதிராக நடைபெற்ற போட்டியில் இவர் அறிமுகமானார். ஆட்டத்தின் இரண்டாவது ஆட்டப் பகுதியில் இறுதிவரை ஆட்டமிழக்காமல் 36 ஓட்டங்கள் எடுத்தார். பிப்ரவரி 2019 இல், இந்தியாவில் நடைபெற்ற அயர்லாந்து துடுப்பாட்ட அணிக்கு எதிரான போட்டித் தொடருக்கான ஆப்கானிஸ்தானின் தேர்வுத் துடுப்பாட்ட அணியில் இவர் இடம் பெற்றார்.